_:nb732eb4cbe65480a82b1bc400aa40a05xb0
<http://schema.org/articleBody>
"Virágokat helyeztek el a környéken élők annak a hollandiai balesetnek a helyszínén, amelyben  legalább hat ember meghalt és heten megsebesültek  szombaton este, amikor a Rotterdamhoz közeli Nieuw-Beijerlandban egy teherautó lesodródott egy töltésről, és egy ünneplő társaság tagjai közé hajtott. Egy nő, a 61 éves Jolanda Koster azt mondta, egy közeli városban lakik. Hallották a rendőrségi szirénákat, aztán az interneten utánanéztek, hogy mi történt. Hatalmas sokk érte őket. Ami történt, borzalmas az emberek számára, de a sofőr számára is. Biztos nem szándékosan gázolt. „Szörnyű ez, mindenki gyászol. Normál helyzetben itt semmi sem történik. Szinte még kisebb lopások sincsenek, most meg hirtelen egy ilyen tragédia…. A környéken mindenkit sokkolt, mindenki érintettnek érzi magát\" – mondta egy fiatalember, Bob van den Burg.  A baleset helyszínén utcai rendezvényt tartottak, a teherautó ismeretlen okból hagyta el az utat, amelyen haladt. A 46 éves spanyol sofőr nem állt alkohol hatása alatt. Az ügyben rendőrségi vizsgálat kezdődött.   "
<https://hu.euronews.com/2022/08/29/gyaszoljak-a-kornyekbeliek-a-hollandiai-baleset-aldozatait>